Artur Grönberg

Artur Wilhelm Grönberg (4. marraskuuta 1871 Rauma – 2. maaliskuuta 1937 Helsinki) oli suomalainen liikemies ja sukututkija.Artur Grönberg, Genos 8(1937), s. 26 (Web Archive-linkki)Johtaja Artur Grönberg kuollut, Helsingin Sanomat, 04.03.1937, nro 61, s. 8, Kansalliskirjaston digitaaliset aineistotArtur Grönbergin kuolinilmoitus, Uusi Suomi, 04.03.1937, nro 61, s. 4, Kansalliskirjaston digitaaliset aineistotKuolleita, Uusi Suomi, 04.03.1937, nro 61, s. 7, Kansalliskirjaston digitaaliset aineistotAikalaiskirja 1934

Artur Grönbergin vanhemmat olivat kauppias Erik Wilhelm Grönberg (1835–1896) ja Johanna Blom (1841–1890),Geni.com : Arthur Wilhelm Grönberg Grönberg kävi kuusi luokkaa Turun ruotsalaista lyseota ja Raahen Porvari- ja Kauppakoulun. Hän teki opinto- ja liikematkoja Yhdysvaltoihin, Englantiin ja useimpiin Euroopan maihiin tutustuen muun muassa pörssiasioihin.

Grönberg oli aluksi kolmen vuoden ajan Schildt & Hallbergin palveluksessa ja sen jälkeen hän järjesti Suomen Sähkölennätinkonttorin ilmoitusosaston ja toimi osaston johtajana 1895–1903. Pörssikaupanvälittäjänä Grönberg oli 1896–1910 ja hän johti 1901–1911 Helsingin pörssihuutokauppoja. Hän oli mukana perustamassa useita yrityksiä ja oli niissä toimitusjohtajana ja hallituksen ja johtokunnan jäsenenä tai puheenjohtajana. Näitä yrityksiä olivat muun muassa Helsingin Raitiotie- ja Omnibus Osakeyhtiö, Helsingin Silkkikutomo, Muoti Oy, Suomen Merivakuutus Oy, Suomen Tietotoimisto, Hiilentuonti Oy, Urbs Oy, Pörssi Oy, Arkadia Oy, Barösund Oy, Karjalan Mylly Oy, Barösundin Osuusliike ja Osuusmeijeri, Helsingin Hattuteollisuus, Silfverbergin & Wecksellin Yhdistetyt Hattutehtaat ja Egma. Grönberg perusti vuonna 1928 Tikkurilassa toimineet Lyijyvalkoistehdas Grönberg ja Kumppanin ja Hiilihappoyhtiö Grönberg ja Kumppanin ja oli molempien yhtiöiden toimitusjohtajana kuolemaansa saakka.Pörssitieto G. Kock : Pörssin kaikki jäsenet 1912-84Täydentäviä yhtiötietoja :  Helsingfors Hattmanufaktur Aktiebolag - Helsingin Hattuteollisuus Oy, Pörssitieto G. Kock Nämä yritykset toimivat Tikkurilassa vuoteen 1984 saakka.Coloriasto-väriaiheisten tekstien ja kuvien verkkoarkisto :  Miten lyijyvalkoinen syntyy?

Grönberg oli Helsingin kaupunginvaltuuston ja Espoon kunnallislautakunnan jäsenenä.

Grönberg omisti vuodesta 1913 Bjursin tilan Inkoon Barösundissa. Hän kirjoitti alueen historiasta kuvauksen nimellä Barösund : ett bidrag till kännedomen om svenskbygdens historia.

Artur Grönberg oli naimisissa 1894–1919 Helsingin kaupungin kassanhoitajan, filosofian maisteri Arthur Abraham Christoffer Schildtin (1855–1890) lesken Adéle Ofelia Strömbergin kanssa ja vuodesta 1919 Sigrid Maria Östermanin kanssa.Ylioppilasmatrikkeli 1853–1899 Arthur Abraham Christoffer Schildt Kirjailija Runar Schildt oli hänen ensimmäisen vaimonsa poika edellisestä avioliitosta.Biografiskt lexikon för Finland : Runar Schildt

 Teoksia 
 Raumo-släkterna Grönberg och Blom. Helsingfors 1922
 Barösund : ett bidrag till kännedomen om svenskbygdens historia. Helsingfors 1933

 Lähteet 

Luokka:Suomalaiset liikemiehet
Luokka:Suomalaiset sukututkijat
Luokka:Helsingin kaupunginvaltuutetut
Luokka:Vuonna 1871 syntyneet
Luokka:Vuonna 1937 kuolleet